Den Vest-Sjællandske Avis, 1825-08-05
Et Tyrkisk Skib, som overbragte Depescher fra Constantinopel til Capudan Pascha skal være faldet i Grækernes Hænder. Siden den Tid udbreder sig det Rygte: at disse Depescher indeholde den befaling, at Capudan Pascha skal strax vende tilbage til Constantinopel og overgive Capudan Bei Commanden, og at denne skal strax afseile til Patras for understøtte Redschid Paschas Operationer. Storherren giver sine Marine-Officerer sin Misfornøielse tilkiende med deres hidintil udviiste Forhold, ogsaa skulle de indeholde vigtige hemmelige Jnstruktioner. Depescherne ere strax blevne afsendte til Admiralitetet paa Hydra og man troer at dette vil publicere dem. - Resten af den Tyrkiske Flaade omtrent 32 Skibe stærk har i Bugten ved Suda paa Øen Candia forenet sig med den Ægyptiske Flaade; 2 Divisioner af den Græske Flaade med 12 Brandere true at angribe den. Det hedder nu, at det er lykkedes Hussein Bey, som commanderer den Ægyptiske Afdeling at seile sønden omkring Øen og undgaae Miaulis Angreb. - Den Østerrigske Jagttager af 23de Julii leverer kun ældre Efterretninger af Græske Blade. Hs. Majestæt den Russiske Keiser kom den 18de Juli tilligemed Prinsen af Oranien tilbage til Zarskoieselo fra deres Jnspection over de militaire Colonier i Gouvernementet Novgorod. General Greve Arakschejew har, som Chef for alle de militare Colonier i Riget, overleveret Budgettet for Udgifterne til dem for Aaret 1823. 9 Millioner Rubler vare anviiste til deres Underholdning; men Greven havde sparet en betydelig Deel deraf. - Det Rygte havde circuleret i Petersborg, at den Keiserlige Familie vilde for en Tid af 2 til 3 Aar forlægge deres Residence til Moskau. – Den Østerrigske Keiser og Keiserinde ere den 15de Juli ankomne til Lystslottet Stra. Den 25de ville de derfra begive sig til Venedig. – Hs. Majestæt Kongen af Preussen opholder sig i Badet ved Toplitz. Den 31te Juli forventes han tilbage til Potsdam. - Den hele Baieriske Statsgield udgiorde den 30te September 1824 103 Millioner 157,859 Gylden. Det synkende Fonds Formue beløber sig til over 13 Mill. – Tiden til Forvandlingerne af de Franske Statsobligationer fra 5 PC. Rente og til 3 PC. er nu næsten forløben og kun Obligationer for noget over 6 Millioner Franker, eller neppe 1/4 Deel, ere blevne omvexlede til Obligationer til 3 PC. Sagen giør megen Opsigt; man veed endnu ikke hvilke Forholdsregler Regieringen vil tage derved. – Den 25de Julii udbrød. der Jld i Knalkrudt=Fabrikket i Jvri, en skrækkelig Explosition paafulgte, 3 Arbeidsfolk bleve dræbte og 8 haardt saarede. – Fra London meldes, at de consoliderede Fonds og overhovedet alle Statspapire staae lave; en panisk Skræk har været udbredet paa Børsen; men Aarsagen dertil skal være Pengemangel, og denne igien en Følge af de mange Actie-Compagnier, som oprettes. Et af dem er allerede sprunget, nemlig Waterloo-Compagniet, og kun det almindelige DampskibsfartsCompagnie har bragt det saavidt, at det har kunnet begynde at udbetale et Dividende. - En Ladning Hvede er allerede ankommen til London fra Canada. Man venter en Jndførsel af 70000 Qvarter fra dette Land. Den Amerikanske Hvede vil forresten erholde en god Afsætning i Aar til Columbien, da man seer af en Publikation fra General Montilla af 25de April, at det i 5 Maaneder er tilladt at indføre toldfrit Kornvarer i Republikens Havne, og at Udførselen af Levnetsmidler er i den Tid forbudt. – En Hr. Jacob, som reiser efter det Engelske Ministeriums Ordre for at undersøge Kornavlens Tilstand paa Fastlandet har været i Berlin og yttret der det Haad, at den Engelske Regiering har isinde at bevirke den frie Korn indførsel i Landet. - Allevegne fra klages over den overordentlige Hede. – J Belgien ere flere Arbeidsfolk døde paa Marken. Paa et Marked i England styrtede 100 Faar af Heden. Seinefloden skal af den vedvarende Tørke paa nogle Steder være saa godt som udtørret.